**Покана за оферта**

|  |  |  |  |
| --- | --- | --- | --- |
|  |  | **Име:** | Камелия Георгиева |
|  |  | **Тел.:** | 0877 180788 |
|  |  | **E-mail:** | [kamelia.georgieva@veolia.com](mailto:kamelia.georgieva@veolia.com) |
|  |  | **Дата:** | 09.02.2026 |

**Уважаеми дами и господа,**

Моля, в срок до **4 работни дни**, считано от датата на настоящата покана, да ни предложите оферта за следната услуга:

„Изготвяне на проекти и дейности по част „Конструктивна“, част „Машинно-конструктивна“ и част „ПБЗ“

1. **Място за изпълнение:** Територията на Концесионната област, в която оперира „Софийска вода“ АД. Място за доставка на изпълнени проекти: 1618 София, р-н Красно село, Бизнес Център Интерпред Цар Борис, бул. „Цар Борис III“ №159, „Софийска вода“ АД,
2. **Изисквания към техническото предложение на участниците, включително изискуеми към него документи и мостри:**

* Предложение за изпълнение на поръчката в съответствие с техническите спецификации и изискванията на Възложителя (по образец)*.*

1. **Критерии за подбор, изисквания към участниците и доказването им:**
   1. **Изискване:**

Участникът, към момента на подписването на договора, трябва да притежава валидна застраховка „Професионална отговорност“, съгласно чл. 171 от Закона за устройство на територията (ЗУТ).

* **Доказване:**

Всеки участник следва да декларира, че притежава валидна застраховка „Професионална отговорност“.

Преди подписването на договора, Участникът, избран за изпълнител, представя на Възложителя копие от застрахователна полица, удостоверяваща наличие на застраховка по реда на чл. 171 от ЗУТ.

* 1. **Изискване:**

Проектантският екип да се състои от минимум 4 проектанта с пълна проектантска правоспособност (ППП) по част Конструктивна, от които:

* + Минимум 3 проектанта, всеки от които с минимум 5 години трудов стаж като проектант с ППП;
  + Ръководител екип с ППП и минимум 10 години проектантски стаж.
* **Доказване**:

- Участникът описва/декларира списък на лицата, които ще бъдат ангажирани с изпълнението на дейностите, предмет на договора. Списъкът трябва да съдържа информация за имената и професионалната компетентност на лицата, отговаряща на изискванията по-горе.

- Участникът представя удостоверения за пълна проектантска правоспособност на проектантите, ангажирани с изпълнението на поръчката.

* 1. **Изискване:**

Участникът да е изготвял през последните три години:

- Конструктивно становище за преустройство или реконструкция, съгласно чл. 38 от ЗУТ за сграда и проектни дейности:

- Работни проекти на ревизионни шахти – правоъгълни монолитни и/или кръгли с монолитно дъно и стени с диаметър на дъното над ф1500мм.;

- Работни проекти на опорни блокове при водопроводи с диаметър над ф500 и/или налягане във водопровода над 6 atm, и/или слаби почви;

- Работни проекти на подпорни стени;

- Работни проекти на укрепване на изкопи;

- Работни проекти на разкрой на стоманени тръби;

- Технически експертизи;

- Технически паспорти на сграда/съоръжение;

- ПБЗ – организация на строителното производство;

* **Доказване:**

Участникът описва/декларира списък на проектите, които са изработени от него и/или лицата, ангажирани с изпълнение на поръчката/ите, през последните 3 години. Списъкът с проектите да е придружен с описание, от което да е видно сходството на изпълнените проекти с това, посочено като изискване за опит и/или да представи референция/препоръка, в които са описани извършените дейности.

1. **Офертата трябва да съдържа:**
   1. **Техническо предложение** (по образец), съдържащо:
      1. *Потвърждение за съгласие с клаузите на проекта на договор;*
      2. *Срок на валидност на офертата -* в календарни или работни дни или до конкретна дата, не по-малко от 60 дни от датата на получаване на офертата.
   2. **Списък на проектантите** ангажирани с изпълнението на поръчката, съгласно изискванията, посочени в настоящата покана, с приложени удостоверения за пълна проектантска правоспособност. - Попълнено Приложение 1.
   3. **Списък на проектите**, които са изработени от участника, през последните 3 години, съгласно изискванията посочени в настоящата покана.
   4. **Декларация за наличие застрахователната полица** за сключена застраховка „Професионална отговорност на участниците в проектирането и строителството”, съгласно изискванията посочени в настоящата покана.
   5. **Всички изискуеми доказателства/документи по изискванията и доказването на критериите за подбор.**
2. **Ценово предложение:**

Ценовото предложение следва да съдържа:

* Попълнени Ценови таблици, съгласно изискванията на настоящата покана;
* Цените, оферирани от участника в Таблица 1, трябва да се представят в евро, без ДДС и до втория знак след десетичната запетая.
* Предлаганият процент (%) за извършване на упоменатите в Таблица 2 дейности следва да бъде положителна цифра, до първия знак след запетаята.
* Всички празни клетки в Ценовата таблица трябва да бъдат попълнени за всяка от дейностите. В случай, че има непопълнени клетки, ценовото предложение не подлежи на оценка.
* Оферирани цени в Ценовата таблица следва да включват всички договорни задължения на изпълнителя по договора.
* Цените на участника, избран за изпълнител, ще са постоянни за срока на договора, освен ако не е предвидено друго в проекта на договора.

1. Цените трябва да включват всички транспортни разходи до съответното място на изпълнение (съгласно Incoterms 2020), както и всички разходи и такси, платими от “Софийска вода” АД. Цените следва да са крайни, в евро, без ДДС и изразени до втория знак след десетичната запетая.
2. **Начин на плащане:** 100% след извършване на услугата, в срок до 60 дни след получаване на приемо-предавателния протокол и коректно попълнената фактура.
3. **Сключване на договор** 
   1. С определения изпълнител ще бъде подписан предложен от възложителя договор.
   2. Преди сключване на договора, определеният изпълнител представя попълнено и подписано „Споразумение за съвместно осигуряване на здравословни и безопасни условия на труд при доставки и услуги в обекти, помещения, работни площадки и затворени зони, експлоатирани от „Софийска вода“ АД“.
4. **Към настоящата Покана за оферта се прилагат Условията за покупки на „Софийска вода“ АД,** съгласно които избраният за изпълнител участник трябва да изпълни поръчката. Изпълнителят се задължава да спазва Общите принципи за отношенията с доставчиците. Условията за покупки и Общите принципи за отношения с доставчиците са публикувани на страницата на „Софийска вода“ АД, на следния електронен адрес: <https://www.sofiyskavoda.bg/profil-na-kupuvacha>
5. **Указания за подаване на офертата:**

Офертите се подават на български език в определения по-горе срок за подаване по имейл – [kamelia.georgieva@veiolia.com](mailto:kamelia.georgieva@veiolia.com)

1. **Получените оферти ще бъдат оценени въз основа на следните показатели и методика за оценка:** 
   1. **Показател П1 – с максимален брой точки 95**

За позиции от 1 до 16 от Ценова таблица 1, участниците попълват предлаганите от тях единични цени.

За всяка от подпозициите на съответните дейности има посочен коефициент на тежест.

Единичната цена, която участникът е посочил за дадена позиция, се умножава със съответния коефициент на тежест.

Пример: Ако оферираната от участника цена за подпозиция 1.3 от Ценова таблица 1 е 100 лв., коефициентът на тежест е 3, то цената, която ще се получи е 300.

Така оферираните цени в Ценовата таблица, умножени с коефициента на тежест, се сумират. Участникът с най-нисък сбор ще получи максималния брой точки за показателя - 95. Оценката на всеки от останалите допуснати участници се получава като най-ниският общ сбор се умножи по 95 точки и резултатът се раздели на предложението на съответния участник и частното се закръгли до втория знак след десетичната запетая.

* 1. **Показател П2 – с максимален брой точки 5**

За таблица 2 от Ценова таблица, Участниците попълват предлагания от тях % за позициите от 1 ,2 , 3, 4 и 5, като в графа 5 е посочен максималния процент, който не трябва да бъде надвишаван. Участникът с най-нисък предложен процент ще получи максималния брой точки за показателя - 5. Оценката на всеки от останалите допуснати участници се получава като най-ниският предложен процент се умножи по 5 точки и резултатът се раздели на предложението на съответния участник и частното се закръгли до втория знак след десетичната запетая.

**Крайната оценка на предложенията се получава по формулата: КО=П1+П2. Максималният брой точки на КО е 100.**

1. Участникът получил най-висока крайна оценка ще бъде класиран на първо място и избран за изпълнител на договора.**Офертите, които не отговарят на заложените в поканата изисквания няма да бъдат оценени!**

**Благодарим предварително!**

Приложения:

* Образец – Техническо предложение
* Проектодоговор
* Приложение 1 – Списък с проектанти
* Приложение 2 – Бланка авторски надзор
* Приложение 3 – Ценови таблици 1 и 2
* Приложение 4 – Образец ППП
* Приложение 5 – Таблица плащане

|  |  |
| --- | --- |
| Суважение**,**    Kaмелия Георгиева  Старши специалист „Администриране на договори по ЗОП“ | Свилен Габровски    Директор „Логистика и снабдяване ” |